Period: Ur III
Genre: Royal Inscription
Transliteration:
<SURFACE>
...
<RULING>
...šen-šen-na
...du₇-du₇
<RULING>
...nam-ur-sag-še₃
tu-da
<RULING>
...{ŋeš}tukul ti mar-uru₅
sag-eš₂ rig₇-a
<RULING>
mud₅-me-ŋar dul₄-dul₄-la
dumu gal {d}suen-na
me ninnu šu du₈
<RULING>
ku₃ {d}inanna-ke₄
{d}šu{d}suen
ŋidlam₄ ki aŋ₂-ŋa₂-ni-ir
<RULING>
kur gu₂-erim₂-ŋal₂
nu-še-ga-na
me₃ ŋeš-ŋeš-še₃ la₂-a-ba
a-ma-ru ulu₃ mah
zid-ga-gin₇
<RULING>
un-ba ur₃-ur₃-de₃
<RULING>
a₂-tuku hul-ŋal₂
erim₂ <unk> bi-ne
tu₁₀-tu₁₀-be₂ ak-de₃
sag-ŋi₆ zi-ŋal₂
mu tuku-ba
mu-bi ha-lam-e-de₃
hur-sag gal-gal
a₂ su₃-ra-bi
gu₂ ki-še₃ ŋa₂-ŋa₂-de₃
{d}inanna {d}en-lil₂-le
{d}šu{d}suen
lugal kala-ga
lugal uri₂{ki}ma
lugal an-ub-da limmu₂-ba-ra
a₂-dah-a-na
mu-na-ni-in-ku₄-ku₄
min₃-na-ne-ne
zid-da gab₂-bu-na
an-ta mu-e₃-eš
lugal...
...
e₂-kur za-gin₃
...
inim {d}en-lil₂
...
zag...
...
sig...
...
<unk>...
kur...
...
{d}nin-lil₂-la₂-ta
{d}šu{d}suen
lugal kala-ga
lugal uri₂{ki}ma
lugal an-ub-da limmu₂-ba-ke₄
aga-kar₂ bi₂-si₃-si₃
kur-bala...
...
lugal...
...
<RULING>
ki-bal-a ur₃-ur₃
<RULING>
a₂ aŋ₂-ga-ni
kur tuk₄-tuk₄-e
<RULING>
kala-ga-ni
sag-bi-še₃ e₃-a
<RULING>
dumu-munus-a-ni
si-ma-num₂{ki}e
nam-e₂-gi₄-a-bi-še₃
...
e₂...
sag₂...
mar-du₂ lu₂...
...
lugal-bi
me₃...
<RULING>
im-ma-da-ri-eš
ri-eš
...
<RULING>
...
...pa₃...
šul {d}utu...
...
si-ma-num₂{ki}
ha-bu-ra{ki}
u₃ ma-da-ma-da-bi
lugal-da gu₂-erim₂-ŋal₂ ba-an-da-ab-ŋal₂
dumu-munus-a-ni
e₂ ki-tuš-a-ni-ta
sag₂ im-ta-eš-am₃
{d}šu{d}suen lugal kala-ga
lugal uri₂{ki}ma
hur...
am <unk>...
...
du₁₀-tuku-bi šaga-a
...
nam-lu-ulu₃-ba
sahar im-mi-dul
<RULING>
si-ma-num₂{ki}
ha-bu-ra{ki}
u₃ ma-da-ma-da-bi
sag-du-bi
tibir₂ im-mi-ra
<RULING>
dumu-munus-a-ni
e₂ ki-tuš-a-ni-a
im-ma-ši-in-gi₄
<RULING>
si-ma-num₂{ki}
ha-bu-ra{ki}
u₃ ma-da-ma-da-bi
nam-arad₂-da-ni-še₃
sag-še₃ mu-ni-rig₇
<RULING>
sag erim₂-ŋal₂
nam-ra-aš ak-ni
<RULING>
{d}en-lil₂ {d}nin-lil₂-ra
ki-sur-ra
nibru{ki}ka...
<RULING>
si-ma-num₂{ki}
ki...
...
<RULING>
...mu-ne-ta-an-gub
<RULING>
uru{ki}ba
{d}šu{d}suen
dingir-bi-im
<RULING>
u₄ nam tar-ra-ta
lugal na-me
sag nam-ra-aš ak-ni-ta
{d}en-lil₂ {d}nin-lil₂-ra
ki-sur-ra
nibru{ki}ka
uru{ki}
ki nu-ne-ŋar
{d}šu{d}suen
lugal kala-ga
lugal uri₂{ki}ma
lugal an-ub-da limmu₂-ba-ke₄
si-ma-num₂{ki}
...
{d}en-lil₂...
...
ki...
<RULING>
u₄-bi-ta
mar-du₂ lu₂ ha-lam-ma
dim₂-ma ur-ra-gin₇
ur-bar-ra-gin₇
tur₃...
<RULING>
lu₂...
lu₂...
...silim-ma
...
u₄ uru{ki}
an-ta...
<RULING>
hur-sag gal-gal
hu-ri₂-in-gin₇
gu₂...
...
<RULING>
uru{ki} a₂-dam
ki ŋar-ŋar-ra-bi
du₆-du₆-ra₂...
...
...lugal...
geštu₂...
geštu₂ mah...
lugal en...
{d}šu{d}suen...
...
e₂...
...
...še₃ mi <unk> <unk>
<RULING>
ub-da an-na-ke₄
...<unk> in-ne-eš
<RULING>
...
...<unk>...
...ga...
ensi₂-ensi₂
...lugal...
...uru...
{d}šu{d}suen lugal...
a₂ ag₂-bi...
u₄-ba...ur-sag...
inim {d}en-lil₂-la₂-ta
sig₄ e₂-kur-ra...
me₃ šen-šen-na...
ki...gi₄ a...
...an-ki-a...
...
kalam-ma...
mu-ni...
he₂...
igi dingir gal-gal-ne-še₃
hul₂-hul₂-la-ni
he₂-dib-dib-e
e₂-kur za-gin₃
{d}en-lil₂-la₂-ka
gu₂ an-še₃ he₂-ni-zi
alam-ŋa₂
ki-gub-bi
ib₂-da-ab-kur₂-a
...
bi₂-ib₂ <unk> a
...
...

Cuneiform:
<SURFACE>
...
<RULING>
...𒊿𒊿𒈾
...𒌌𒌌
<RULING>
...𒉆𒌨𒊕𒂠
𒌅𒁕
<RULING>
...𒄑𒆪𒋾𒈥𒋽
𒊕𒂠𒉺𒄸𒁺𒀀
<RULING>
𒋆𒈨𒃻𒂈𒂈𒆷
𒌉𒃲𒀭𒂗𒍪𒈾
𒈨𒐐𒋗𒂃
<RULING>
𒆬𒀭𒈹𒆤
𒀭𒋗𒀭𒂗𒍪
𒊩𒍑𒆠𒉘𒂷𒉌𒅕
<RULING>
𒆳𒄘𒉈𒊒𒅅
𒉡𒊺𒂵𒈾
𒀞𒄑𒄑𒂠𒇲𒀀𒁀
𒀀𒈠𒊒𒍇𒈤
𒍣𒂵𒁶
<RULING>
𒌧𒁀𒃡𒃡𒉈
<RULING>
𒀉𒌇𒅆𒌨𒅅
𒉈𒊒<unk>𒁉𒉈
𒄽𒄽𒁉𒀝𒉈
𒊕𒈪𒍣𒅅
𒈬𒌇𒁀
𒈬𒁉𒄩𒇴𒂊𒉈
𒄯𒊕𒃲𒃲
𒀉𒋤𒊏𒁉
𒄘𒆠𒂠𒂷𒂷𒉈
𒀭𒈹𒀭𒂗𒆤𒇷
𒀭𒋗𒀭𒂗𒍪
𒈗𒅤𒂵
𒈗𒋀𒀕𒆠𒈠
𒈗𒀭𒌒𒁕𒇹𒁀𒊏
𒀉𒈭𒀀𒈾
𒈬𒈾𒉌𒅔𒆭𒆭
𒎙𒈾𒉈𒉈
𒍣𒁕𒆏𒁍𒈾
𒀭𒋫𒈬𒌓𒁺𒌍
𒈗...
...
𒂍𒆳𒍝𒆳
...
𒅗𒀭𒂗𒆤
...
𒍠...
...
𒋝...
...
<unk>...
𒆳...
...
𒀭𒎏𒆤𒇲𒋫
𒀭𒋗𒀭𒂗𒍪
𒈗𒅤𒂵
𒈗𒋀𒀕𒆠𒈠
𒈗𒀭𒌒𒁕𒇹𒁀𒆤
𒂇𒃸𒉈𒋧𒋧
𒆳𒁄...
...
𒈗...
...
<RULING>
𒆠𒁄𒀀𒃡𒃡
<RULING>
𒀉𒉘𒂵𒉌
𒆳𒇧𒇧𒂊
<RULING>
𒅤𒂵𒉌
𒊕𒁉𒂠𒌓𒁺𒀀
<RULING>
𒌉𒊩𒀀𒉌
𒋛𒈠𒈝𒆠𒂊
𒉆𒂍𒄄𒀀𒁉𒂠
...
𒂍...
𒉺𒃶...
𒈥𒌅𒇽...
...
𒈗𒁉
𒀞...
<RULING>
𒅎𒈠𒁕𒊑𒌍
𒊑𒌍
...
<RULING>
...
...𒅆𒊒...
𒂄𒀭𒌓...
...
𒋛𒈠𒈝𒆠
𒄩𒁍𒊏𒆠
𒅇𒈠𒁕𒈠𒁕𒁉
𒈗𒁕𒄘𒉈𒊒𒅅𒁀𒀭𒁕𒀊𒅅
𒌉𒊩𒀀𒉌
𒂍𒆠𒆪𒀀𒉌𒋫
𒉺𒃶𒅎𒋫𒌍𒀀𒀭
𒀭𒋗𒀭𒂗𒍪𒈗𒅤𒂵
𒈗𒋀𒀕𒆠𒈠
𒄯...
𒄠<unk>...
...
𒄭𒌇𒁉𒈂𒀀
...
𒉆𒇻𒍇𒁀
𒅖𒅎𒈪𒌋𒌆
<RULING>
𒋛𒈠𒈝𒆠
𒄩𒁍𒊏𒆠
𒅇𒈠𒁕𒈠𒁕𒁉
𒊕𒁺𒁉
𒋷𒅎𒈪𒊏
<RULING>
𒌉𒊩𒀀𒉌
𒂍𒆠𒆪𒀀𒉌𒀀
𒅎𒈠𒅆𒅔𒄄
<RULING>
𒋛𒈠𒈝𒆠
𒄩𒁍𒊏𒆠
𒅇𒈠𒁕𒈠𒁕𒁉
𒉆𒀵𒁕𒉌𒂠
𒊕𒂠𒈬𒉌𒉺𒄸𒁺
<RULING>
𒊕𒉈𒊒𒅅
𒉆𒊏𒀸𒀝𒉌
<RULING>
𒀭𒂗𒆤𒀭𒎏𒆤𒊏
𒆠𒋩𒊏
𒂗𒆤𒆠𒅗...
<RULING>
𒋛𒈠𒈝𒆠
𒆠...
...
<RULING>
...𒈬𒉈𒋫𒀭𒁺
<RULING>
𒌷𒆠𒁀
𒀭𒋗𒀭𒂗𒍪
𒀭𒁉𒅎
<RULING>
𒌓𒉆𒋻𒊏𒋫
𒈗𒈾𒈨
𒊕𒉆𒊏𒀸𒀝𒉌𒋫
𒀭𒂗𒆤𒀭𒎏𒆤𒊏
𒆠𒋩𒊏
𒂗𒆤𒆠𒅗
𒌷𒆠
𒆠𒉡𒉈𒃻
𒀭𒋗𒀭𒂗𒍪
𒈗𒅤𒂵
𒈗𒋀𒀕𒆠𒈠
𒈗𒀭𒌒𒁕𒇹𒁀𒆤
𒋛𒈠𒈝𒆠
...
𒀭𒂗𒆤...
...
𒆠...
<RULING>
𒌓𒁉𒋫
𒈥𒌅𒇽𒄩𒇴𒈠
𒁶𒈠𒌨𒊏𒁶
𒌨𒁇𒊏𒁶
𒉣𒇬...
<RULING>
𒇽...
𒇽...
...𒁲𒈠
...
𒌓𒌷𒆠
𒀭𒋫...
<RULING>
𒄯𒊕𒃲𒃲
𒄷𒌷𒅔𒁶
𒄘...
...
<RULING>
𒌷𒆠𒀉𒁮
𒆠𒃻𒃻𒊏𒁉
𒇯𒇯𒁺...
...
...𒈗...
𒄑𒌆𒉿...
𒄑𒌆𒉿𒈤...
𒈗𒂗...
𒀭𒋗𒀭𒂗𒍪...
...
𒂍...
...
...𒂠𒈪<unk><unk>
<RULING>
𒌒𒁕𒀭𒈾𒆤
...<unk>𒅔𒉈𒌍
<RULING>
...
...<unk>...
...𒂵...
𒉺𒋼𒋛𒉺𒋼𒋛
...𒈗...
...𒌷...
𒀭𒋗𒀭𒂗𒍪𒈗...
𒀉𒉘𒁉...
𒌓𒁀...𒌨𒊕...
𒅗𒀭𒂗𒆤𒇲𒋫
𒋞𒂍𒆳𒊏...
𒀞𒊿𒊿𒈾...
𒆠...𒄄𒀀...
...𒀭𒆠𒀀...
...
𒌧𒈠...
𒈬𒉌...
𒃶...
𒅆𒀭𒃲𒃲𒉈𒂠
𒄾𒄾𒆷𒉌
𒃶𒁳𒁳𒂊
𒂍𒆳𒍝𒆳
𒀭𒂗𒆤𒇲𒅗
𒄘𒀭𒂠𒃶𒉌𒍣
𒀩𒂷
𒆠𒁺𒁉
𒌈𒁕𒀊𒉽𒀀
...
𒉈𒌈<unk>𒀀
...
...